मलयालम फिल्म अभिनेत्री प्रिया प्रकाश वारियर की मुश्किलें बढ़तीं जा रहीं हैं। ‘ओरू अदार लव (Oru Adaar Love)’ से डेब्यू करने वाली इस अभिनेत्री के खिलाफ हैदराबाद के दो लोगों ने सुप्रीम कोर्ट में अर्जी देकर अल्लाह की तौहीन का इल्जाम लगाया है। उन्होंने फिल्म के गाने ‘मनिक्य मलाराया पूवी (Manikya Malaraya Poovi)’ को हटाने की मांग की है। इस गाने में प्रिया प्रकाश अपने सहपाठी को आंख मारती हुई दिख रहीं हैं। याची ने कोर्ट में कहा है कि इस्लाम में आंख मारना गुनाह है।इससे पहले भी प्रिया प्रकाश और फिल्म के डायरेक्टर के खिलाफ कुछ मुस्लिम संगठन पुलिस व कोर्ट में शिकायत दर्ज करा चुके हैं।